Як паведамляе "Наша ніва", у абласным цэнтры на вакзале маладых людзей чакалі людзі ў цывільным, супрацоўнікі АМАПу і міліцыі. "Нас завялі ў апорны пункт. Там сказалі, што мы не затрыманыя, а знаходзімся тут для ўласнай бяспекі, бо нібыта на вуліцы стаяць 30 мясцовых фанатаў-нацыстаў, якія хочуць нас пабіць. Мы спрабавалі даведацца, чаму затрымліваюць менавіта нас, тых, хто проста прыехалі слухаць і граць музыку, а не тых, хто нібыта спрабуе збіць. Але не атрымалі адказ", — распавёў "Нашай ніве" адзін з затрыманых.